
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1314 


15 Σεπτεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών απολυμένους από την 

επιχείρηση «ΠΙΝΔΟΣ Α.Ε.». 1 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες, εργασίας κατά τις 
νυκτερινές ώρες των εργασίμων Κυριακών και εξαι¬ 
ρέσιμων, κατά το Β' Εξάμηνο του έτους 2003, για μό¬ 
νιμο και αποσπασμένο προσωπικό των Νομαρχια¬ 
κών Αυτοδιοικήσεων. 2 

Μεταβίβαση του δικαιώματος υπογραφής εγγράφων 
«Με εντολή του Πρύτανη» στους Προϊσταμένους 
των Γενικών Διευθύνσεων, Διευθύνσεων Διοικητι¬ 
κών Υπηρεσιών και στους Προϊσταμένους Τμημά¬ 
των του Ε. Μ. Πολυτεχνείου. 3 


ΑΠΟΦΑΣΕΙ Σ 

Αριθ. 32775 (1) 

Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών απολυμένους από την 
επιχείρηση «ΠΙΝΔΟΣ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα (ΦΕΚ 137/Α'). 

2. Τις διατάξεις του Π.Δ. 368/89 «Οργανισμόςτου Υπουρ¬ 
γείου Εργασίας» (ΦΕΚ163/Α/16.6.98). 

3. Τις διατάξεις του Ν.Δ. 212/69 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν. 2698/53 όπως τρο¬ 
ποποιήθηκε με το άρθρο 38 του Ν.2224/94. 

5. Τις διατάξεις της παρ. 3 του άρθρου 15 του Ν. 3144/ 
8.5.2003 «Κοινωνικός διάλογος για την προώθηση της απα¬ 
σχόλησης και την κοινωνική προστασία και άλλες διατά¬ 
ξεις» (ΦΕΚ 111/Α/8.5.2003). 


6. Τις 1874/8.7.2003 και 2395/26.8.2003 αποφάσεις του ΔΣ 
του ΟΑΕΔ (αριθμ. συνεδρ. 32/8.7.2003 και 37/ 26.8.2003) 
που μας υποβλήθηκαν με τα Β118737/10.7.2003 και 
Β121545/27.8.2003 έγγραφά του αντίστοιχα. 

7. Το γεγονός ότι από τις διατάξεις της παρούσας Κοινής 
Υπουργικής Απόφασης προκαλείται δαπάνη σε βάρος του 
Προγράμματος Δημοσίων Επενδύσεων και ως εκ τούτου 
εμπίπτει στις διατάξεις της παρ. 3 του άρθρου 22 του Ν. 
2362/95, αποφασίζουμε: 

Καταρτίζεται Ειδικό Πρόγραμμα Ολοκληρωμένης Πα¬ 
ρέμβασης για άνεργους ηλικίας 18-64 ετών που απολύθη¬ 
καν από την επιχείρηση «ΠΙΝΔΟΣ Α.Ε.» από 1.1.2002 μέχρι 
31.1.2002. 

Οι παραπάνω δικαιούχοι επιλέγουν με αίτησή τους εντός 
έξι (6) μηνών από τη δημοσίευση της παρούσας κοινής 
υπουργικής απόφασης ένα από τα παρακάτω προγράμματα: 
α) κατάρτισης, 
β) αυταπασχόλησης, 
γ) νέων θέσεων και 
δ) ειδικής επιδότησης. 

ΚΕΦΑΛΑΙΟ Α' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Στην περίπτωση υλοποίησης δράσεων κατάρτισης, η μεθο¬ 
δολογία και υλοποίηση της θεωρητικής και πρακτικής άσκη¬ 
σης, καθώς και οι ειδικότητες, θα καθοριστούν από τη Δ/νση 
Α3 σε συνεργασία με την αρμόδια κατά τόπο Υπηρεσία. 

Η δαπάνη για την κατάρτιση θα ανέλθει στο ποσό των 
390.000,00 ΕΥΡΩ, ήτοι: 50 άτομαΧ 600 ώρεςΧ 13,00 ΕΥΡΩ 
(μέσο ωριαίο κόστος) = 390.000,00 ΕΥΡΩ και θα καλυφθεί 
από τον ΚΑΕ 2959 ΣΤ του φορέα 210. 

Όσοι επιλέξουν το πρόγραμμα της κατάρτισης, δικαιού¬ 
νται να επιλέξουν και οποιοδήποτε άλλο, με την προϋπόθε¬ 
ση της μη ταυτόχρονης με το πρόγραμμα της κατάρτισης 
υπαγωγής τους και σε άλλο πρόγραμμα. 

ΚΕΦΑΛΑΙΟ Β' 

1. ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών επι¬ 
χειρήσεων για την απασχόληση 50 ανέργων ηλικίας 18-64 
ετών, απολυμένων από την επιχείρηση «ΠΙΝΔΟΣ Α.Ε.». 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Όλες οι επιχειρήσεις που διέπονται, όσον αφορά στην 
πρόσληψη του προσωπικού τους, από τις διατάξεις του Ν. 
2190/94 όπως τροποποιήθηκε και ισχύει σήμερα (ακόμη 
και αν εξαιρούνται ορισμένες κατηγορίες του προσωπικού 

τους από το Ν. 2190/94), εξαιρούμενων των αμιγών και μι¬ 
κτών επιχ/σεωντων ΟΤΑ α' και β' βαθμού. 

• Οι πολιτικές οργανώσεις και κόμματα, οι επιχειρήσεις 
που έχουν σχέση με τα τυχερά ψυχαγωγικά, ηλεκτρονικά 
παιχνίδια (εκτός από τις επιχειρήσεις ΠΡΟΠΟ και ΛΟΤΤΟ 
που επιχορηγούνται). 

• Όλες οι επιχειρήσεις που λειτουργούν αποκλειστικά 
και μόνο βραδινές ώρες (10:00 μ.μ. έως 06:00 π.μ.). 

• Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου. 

• Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένεια εξ’ αίματος ή εξ’ αγχι¬ 
στείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους στις Ε.Π.Ε. 

• Οι σύζυγοι και οι συγγενείς α' βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
των εταίρων στις Ε.Π.Ε. και των μελών του Δ.Σ. στις Α.Ε. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

Στο πρόγραμμα είναι δυνατόν να ενταχθούν επιχειρήσεις 
μετηνπροϋπόθεσηότι κατάτο τρίμηνο που προηγείταιτου 
μήνα υποβολής της αίτησής τους για υπαγωγή τους στο 
πρόγραμμα δεν θα έχουν απολύσει προσωπικό χωρίς νατό 
αντικαταστήσουν και ότι θα προσλάβουν άνεργους ηλικίας 
18-64 ετών, απολυμένους από την επιχείρηση «ΠΙΝΔΟΣ 
Α.Ε.» και οι οποίοι θα πρέπει: 

• Να έχουν την ελληνική υπηκοότητα ή την υπηκοότητα 
κράτους μέλους της ΕΕ ή να είναι Έλληνες ομογενείς που 
απασχολούνται νόμιμα στην Ελλάδα. 

• Να έχουν ηλικία 18-64 ετών. 

• Να είναι εγγεγραμμένοι στα μητρώα ανέργων των Υπη¬ 
ρεσιών του ΟΑΕΔ. 

4. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχείρηση, 
πρέπει να υποβάλλει στην αρμόδια του τόπου απασχόλη¬ 
σης Υπηρεσία του ΟΑΕΔ τα εξής δικαιολογητικά: 

α) Έντυπη αίτηση - Δήλωση που θα περιέχει την επωνυ¬ 
μία, τον κλάδο οικονομικής δραστηριότητας και τον αριθ¬ 
μό των ανέργων που θα προσλάβει με το πρόγραμμα, 
β) Καταστάσεις του προσωπικού τωντριών (3) μηνώνπου 
προηγούνται του μήνα υποβολής της αίτησης, 
γ) Καταστατικό εταιρίας ή έναρξη επιτηδεύματος, 
δ) Καταγγελία σύμβασης εργασίας του μισθωτού. 

Γ ια την ύπαρξη των προϋποθέσεων ένταξης των επιχει¬ 
ρήσεων στο πρόγραμμα κρίνουν οι κατά τόπους αρμόδιοι 
Δ/ντέςή Προϊστάμενοι των Υ.Ν., Τ.Υ., ΓΈ. και ΚΠΑτου ΟΑ¬ 
ΕΔ. Η προθεσμία πλήρωσης των θέσεων που εγκρίνονται 
είναι δύο (2) το αργότερο μήνες από την ημερομηνία έκδο¬ 
σης της σχετικής εγκριτικής απόφασης. 

5. ΠΟΣΟ ΕΠΙΧΟΡΗΓΗΣΗΣ. 

Το ποσό της επιχορήγησης για κάθε ημέρα εργασίας 
πλήρους απασχόλησης καθορίζεται στα 20,54 ΕΥΡΩ και 
μέχρι (25) ημέρες κατ’ ανώτατο όριο για κάθε μήνα, εφό¬ 
σον υπάρχουν όμως (20) τουλάχιστον ημερομίσθια το μή¬ 
να για κάθε επιχορηγούμενο μισθωτό. 

Η επιχείρηση θα καταβάλλει στους προσληφθέντες μι¬ 
σθό που δεν μπορεί να είναι κατώτερος του προβλεπομέ- 
νου από τις οικείες Σ.Σ.Ε, θατους ασφαλίζει στους οικείους 
κλάδους κύριας και επικουρικής ασφάλισης και θα τους 
απασχολεί με πλήρες ωράριο εργασίας. 

6. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

• Η διάρκεια της επιχορήγησης για κάθε επιχείρηση που 
εντάσσεται στο πρόγραμμα είναι είκοσιτέσσερις (24) μήνες. 


• Μετά τη λήξη της επιχορήγησης η επιχείρηση δεσμεύ¬ 
εται να διατηρήσει το προσωπικό της (παλαιό και επιχορη¬ 
γούμενο), τουλάχιστον για έξι (6) μήνες ακόμη. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Α. Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονοματε¬ 
πώνυμο των προσληφθέντων βάσει του προγράμματος, τη 
χρονολογία γέννησης, την ειδικότητα, τη χρονολογία πρό¬ 
σληψης, τα ημερομίσθια που πραγματοποιήθηκαν κατά 
μήνα, το ποσό της ημερήσιας επιχορήγησης, το ποσό με το 
οποίο βαρύνεται ο Ο.Α.Ε.Δ. σύμφωνα με το πρόγραμμα, το 
συνολικό ακαθάριστο ποσό που δικαιούται ο εργαζόμενος 
το οποίο δεν θα είναι κατώτερο του προβλεπόμενου από 
τις οικείες Συλλογικές Συμβάσεις Εργασίες (Σ.Σ.Ε.) και στη 
στήλη της υπεύθυνης δήλωσης, τις υπογραφές των προ¬ 
σληφθέντων μισθωτών, ότι απασχολήθηκαν και πληρώθη¬ 
καν το χρονικό διάστημα για το οποίο ζητείται η επιχορή- 
γηση. 

β) Μισθοδοτικές καταστάσεις του χρονικού διαστήμα¬ 
τος, το οποίο ζητά να επιχορηγηθεί. 

γ) Απόδοση ασφαλιστικών εισφορών. 

δ) Δελτία ανεργίας των μισθωτών που προσλήφθηκαν. 

ε) Φωτοτυπημένα αντίγραφα των αναγγελιών πρόσλη¬ 
ψης. 

στ) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

Β. Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους απαραίτητα πριν την κατα¬ 
βολή της πρώτης επιχορήγησης, καθώς και μία φορά του¬ 
λάχιστον ανά εξάμηνο για τη διαπίστωση της τήρησης των 
όρων του προγράμματος και να συντάσσει σχετικές εκθέ¬ 
σεις. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ. 

α) Οι επιχειρήσεις υποχρεούνται να διατηρήσουν τις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος και για έξι (6) μήνες ακόμη. 

Σε περίπτωση που η επιχείρηση μειώσει το προσωπικό 
της (απόλυση ή οικειοθελής αποχώρηση) και εφόσον δεν 
το αντικαταστήσει μέσα σε τριάντα (30) ημέρες, το πρό¬ 
γραμμα θα διακόπτεται κατά τόσες θέσεις εργασίας όσες 
μειώθηκε το προσωπικό και θα επιοτρέφεταιτο αναλογούν 
ποσό επιχορήγησης, σύμφωνα με τους όρους της παρού¬ 
σας Υ.Α. 

β) Δεν θεωρείται μείωση η περίπτωση στράτευσης, 
ασθένειας, συνταξιοδότησης, φυλάκισης, θανάτου και λή¬ 
ξης σύμβασης ορισμένου χρόνου ή έργου, κατά τη διάρ¬ 
κεια των τριών (3) μηνών που προηγούνται της ημερομη¬ 
νίας υποβολής της αίτησης ή κατά τη διάρκεια του προ¬ 
γράμματος, εφόσον η επιχείρηση προσκομίσει τα 
απαραίτητα δικαιολογητικά από τα οποία θα αποδεικνύο- 
νται τα ανωτέρω. 

γ) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα από την ημερομηνία κατάθεσης της αίτησής 
τους και μέχρι την έκδοση της εγκριτικής απόφασης, εφό¬ 
σον δηλώσουν εγγράφως ότι δεν επιθυμούν να τα υπαγά¬ 
γουν στο πρόγραμμα. 

δ) Δεν δεσμεύονται για άτομα που θα προσλάβουν μετά 
τηντελευταία, με το πρόγραμμα, πρόσληψη. 

ε) Τέλος δεν δεσμεύονται για άτομα που έχουν προσλά- 
βει σύμφωνα με τα προγράμματα Ειδικών Κοινωνικών Ομά¬ 
δων σε περίπτωση που αυτά αποχωρήσουν οικειοθελώς ή 

κατά το κρίσιμο 3μηνο πριν από την ημερομηνία υποβολής 
της αίτησής της επιχείρησης ή κατά τη διάρκεια του προ¬ 
γράμματος που προηγούνται της υποβολής της αίτησης 
υπαγωγής της επιχείρησης στο πρόγραμμα. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ ΚΑ¬ 
ΤΑΒΟΛΗ ΕΠΙΧΟΡΗΓΗΣΗΣ 

Αξιώσεις εργοδοτών για είσπραξη της επιχορήγησης για 
άτομα που θα υπαχθούν στο πρόγραμμα ασκούνται: 

α) για τον πρώτο μήνα απασχόλησης μέσα σε δύο (2) μή¬ 
νες. 

β) για τους επόμενους είκοσι (20) μήνες απασχόλησης 
εντός (2) μηνών από τη λήξη κάθε διμήνου και 

γ) για την καταβολή της επιχορήγησης των τριών (3) τε¬ 
λευταίων μηνών εντός δύο (2) μηνών από τη λήξη του προ¬ 
γράμματος και με την προϋπόθεση ότι θα έχει γίνει έλεγ¬ 
χος του προσωπικού της επιχείρησης, για το οποίο δε¬ 
σμεύτηκε. 

δ) σε περίπτωση εκπρόθεσμης υποβολής δικαιολογητι- 
κών, είναι δυνατή κατά ένα (1) το ανώτερο μήνα η επιμή¬ 
κυνση των ως άνω προθεσμιών, μετά από αιτιολογημένη 
απόφαση του Δ/ντή ή Προϊσταμένου της Υ.Ν., Τ.Υ. ή Γ.Ε. ή 
ΚΠΑτου Οργανισμού. 

ε) είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες, με ισόχρονη δέσμευση της επιχείρησης για μη 
απόλυση προσωπικού, σε περίπτωση χορήγησης κανονι¬ 
κής άδειας, απουσίας προσωπικού, σοβαρής ασθένειας 
εργαζομένου, άδειας άνευ αποδοχών κ.λ.π., μετά από αί¬ 
τηση του ενδιαφερομένου εργοδότη και απόφαση του 
Δ/ντή της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημερών εί¬ 
ναι δυνατή η επιμήκυνση του χρόνου επιχορήγησης και δέ¬ 
σμευσης του εργοδότη κατά (30) ημερολογιακές ημέρες για 
κάθε άτομο που αντικαταστάθηκε, μετά από αίτηση του ερ¬ 
γοδότη και απόφαση του αρμόδιου Δ/ντή της Υπηρεσίας. 

10. ΑΡΜΟΔΙΟΤΗΤΕΣ Δ/ΝΤΩΝ Ή ΠΡΟΪΣΤΑΜΕΝΩΝ Υ.Ν., 
Τ.Υ.,Γ.Ε. ΚΑΙ Κ.Π.Α. Ο.Α.Ε.Δ. 

Οι αρμόδιοι κατά τόπο Δ/ντές ή Προϊστάμενοι Υ.Ν., Τ.Υ., 
Γ.Ε. και Κ.Π.Α. του Οργανισμού, θα αποφασίζουν για τη συ¬ 
νέχιση ή μη στο πρόγραμμα, στις κατωτέρω περιπτώσεις: 

α) Σε τυχόν εκπρόθεσμη αντικατάσταση μισθωτού, πέ¬ 
ραν της προβλεπόμενης προθεσμίας των 30 ημερολογια¬ 
κών ημερών, και μέχρι τριάντα (30) ακόμη ημερολογιακές 
ημέρες. 

β) Σε περίπτωση αντικατάστασης μισθωτού τριάντα (30) 
ημερολογιακές ημέρες πριν την αποχώρησή του, με την 
προϋπόθεση ότι ο εργοδότης θα δηλώσει ότι η πρόσληψη 
έγινε για αντικατάσταση του μισθωτού που πρόκειται να 
αποχωρήσει, λόγω εκμάθησης του αντικειμένου. 

γ) Σε περίπτωση αδυναμίας αντικατάστασης μισθωτών, 
λόγω έλλειψης της συγκεκριμένης ειδικότητας στην Τοπι¬ 
κή Αγορά Εργασίας, με την προϋπόθεση ότι ή έλλειψη αυ¬ 
τή θα βεβαιώνεται με απόφασή του. 

δ) Σε περίπτωση έλλειψης ειδικότητας σε επιχορηγούμε¬ 
νη θέση θα διακόπτεται η επιχορήγηση μόνο για τη θέση 
αυτή, χωρίς άλλες επιπτώσεις για τον εργοδότη. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων ή 
προϋποθέσεων, μετά από οποιαδήποτε πληρωμή ποσού 
της επιχορήγησης θα εφαρμόζονται οι διατάξεις των παρ. 
7 και 8 του άρθρου 29 του Ν. 1262/82, όπως συμπληρώθη¬ 
κε από τα άρθρα 6 και 7 του Ν. 1836/89 και η επιχορήγηση 
θα διακόπτεται με επιστροφή του αναλογούντος ποσού. 


Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη διακο¬ 
πή της επιχορήγησης με επιστροφή του αναλογούντος πο¬ 
σού που αντιστοιχεί στο υπόλοιπο χρονικό διάστημα του 
συνολικού χρόνου απασχόλησης, για το οποίο δεν τηρή¬ 
θηκε το πρόγραμμα. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται Πράξη Βεβαίωσης Οφει¬ 
λής και αποστέλλεται στην αρμόδια Δ.Ο.Υ. για βεβαίωση 
και είσπραξη του. 

12. ΔΑΠΑΝΗ 

Η δαπάνη για την εφαρμογή του μέτρου αυτού θα καλυ¬ 
φθεί από τον ΟΑΕΔ και θα ανέλθει στο ποσό των 
616.200,00 ΕΥΡΩ, ήτοι 50 άτομα X 20,54 ΕΥΡΩ X 24 μήνες 
X 25 ημέρες = 616.200,00 ΕΥΡΩ. 

ΚΕΦΑΛΑΙΟ Γ 

ΚΑΤΑΡΤΙΣΗ ΕΙΔΙΚΟΥ ΜΕΤΡΟΥ ΑΥΤΟΑΠΑΣΧΌΛΗΣΗΣ 

1. ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

Καταρτίζεται πρόγραμμα επιχορήγησης νέων ελευθέ¬ 
ρων επαγγελματιών για 42 άνεργους ηλικίας 18-64 ετών, 
απολυμένους από την επιχείρηση «ΠΙΝΔΟΣ Α.Ε.». 

2. ΠΟΣΟ ΕΠΙΧΟΡΗΓΗΣΗΣ 

Στους δικαιούχους του ειδικού αυτού μέτρου καταβάλ¬ 
λεται το ποσό των 12.326 ΕΥΡΩ. 

3. ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ 

Με την έναρξη του προγράμματος οι δικαιούχοι λαμβά¬ 
νουν το ποσό των 3.522,00 ΕΥΡΩ και το υπόλοιπο κατα¬ 
βάλλεται ανά εξάμηνο σε τέσσερις ισόποσες εξάμηνες δό¬ 
σεις των 2.201,00 ΕΥΡΩ από την ημερομηνία έκδοσης της 
εγκριτικής απόφασης αφού προσκομισθεί βεβαίωση φο¬ 
ρολογικής ενημερότητας για την καταβολή κάθε ποσού, 
έντυπη αίτηση και τα απαραίτητα δικαιολογητικά λειτουρ¬ 
γίας της επιχείρησης. 

4. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος καθορίζεται σε 24 μήνες. 

5. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Όσοι δημιουργούν εποχιακές επιχειρήσεις, τυχερά, 
ψυχαγωγικά ή ηλεκτρονικά παιχνίδια, πρακτορεία ΠΡΟ- 
ΠΟ, ΛΟΤΤΟ, λαχεία και συναφή αυτών, καθώς και επιχει¬ 
ρήσεις που λειτουργούν αποκλειστικά και μόνο βραδινές 
ώρες (10 μ.μ. -6π.μ.). 

• Ανώνυμες Εταιρείες (Α.Ε). 

• Οι άνεργες-οι που ζητούν να ενταχθούν στο πρόγραμ¬ 
μα Ν.Ε.Ε με δραστηριότητα, όμοια με αυτή που είχε 
επιχ/ση, η οποία διέκοψε τη λειτουργία της και ανήκε σε 
συγγενικό τους πρόσωπο Α' Βαθμού ή οι σύζυγοί τους κα¬ 
τά τους τελευταίους έξι μήνες πριν την έναρξη της επιχεί¬ 
ρησης τους, εκτός των περιπτώσεων στις οποίες ο προη¬ 
γούμενος ιδιοκτήτης συνταξιοδοτήθηκεή απεβίωσε. 

• Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ’ αυτών περιλαμβάνεται 
στις εξαιρέσεις. 

6. ΠΡΟΫΠΟΘΕΣΕΙΣ - ΔΙΚΑΙΟΛΟΓΗΤΙΚΑ - ΔΙΑΔΙΚΑΣΙΑ 
ΥΠΑΓΩΓΗΣ 

Οι νέοι επαγγελματίες που επιθυμούν την υπαγωγή τους 
στο παρόν πρόγραμμα, πρέπει να καταθέσουν στην αρμό¬ 
δια Υπηρεσία: 

1. Αίτηση. 

2. Δελτίο Ανεργίας το οποίο να είναι σε ισχύ κατάτην ημε¬ 
ρομηνία έναρξης της επιχείρησής τους. 

3. Καταγγελία σύμβασης εργασίας τους. 

4. Βεβαίωση της αρμόδιας ΔΟΥ για την έναρξη επιτη¬ 
δεύματος. 

5. Καταστατικό Σύστασης της εταιρίας (σε περιπτώσεις 
εταιριών). 

6. Τιμολόγια ή αποδείξεις αγοράς εξοπλισμού. 

• Σε περίπτωση σύστασης Συν/σμού ή Εταιρίας (εκτός 
της Ανώνυμης) το ποσό καταβάλλεται σε όλους τους μετέ- 
χοντες στο Συν/σμό ή την Εταιρία που είναι δικαιούχοι της 
επιχορήγησης του ειδικού αυτού μέτρου. 

• Σε περίπτωση υποβολής αίτησης νέας ετερόρρυθμης 
Εταιρίας (Ε.Ε.) δεν επιχορηγούνται οι ετερόρρυθμοι εταίροι. 

7. ΠΡΟΫΠΟΘΕΣΕΙΣ - ΔΙΑΔΙΚΑΣΙΑ ΕΝΤΑΞΗΣ 

Απαραίτητες προϋποθέσεις για την ένταξη στο πρό¬ 
γραμμα αυτό είναι: 

1. Να πρόκειται για νέο επαγγελματία και να μην έχει επι¬ 
χορηγηθεί στο παρελθόν από το πρόγραμμα των Νέων 
Ελεύθερων Επαγγελματιών. 

2. Να είναι οι ενδιαφερόμενοι εγγεγραμμένοι στα μη¬ 
τρώα ανέργων των Υπηρεσιών του ΟΑΕΔ, καθώς και να 
έχουν την Ελληνική ή την υπηκοότητα κράτους - μέλους 
της Ε.Ε ή να είναι Έλληνες ομογενείς που να απασχολού¬ 
νται νόμιμα στη χώρα 

3. Η επιχείρηση να λειτουργεί κανονικά και σε χώρο ανε¬ 
ξάρτητο και κατάλληλα διαμορφωμένο. 

4. Να διαθέτουν οι ίδιοι επαγγελματίες ή ένας τουλάχιστον 
από τους απασχολούμενους τα νόμιμα πιστοποιητικά για την 
άσκηση του επαγγέλματος τους, όπου αυτά απαιτούνται. 

5. Να απασχολούνται στην επιχείρηση τους. 

6. Να διαθέτουν κεφάλαιο τουλάχιστον ίσο με το 25% του 
ποσού της επιχορήγησης υπό τη μορφή εμπορευμάτων, 
εξοπλισμού, υλικών κ.λ.π. για το οποίο να διαθέτουν τα 
απαραίτητα τιμολόγια ή αποδείξεις αγοράς τους στα βι¬ 
βλία εξόδων της επιχείρησης. Ειδικά για τα μέλη Συνεται¬ 
ρισμών ή Αστικών Εταιρειών μη κερδοσκοπικού χαρακτή¬ 
ρα, σε περίπτωση μη συμπλήρωσης του ανωτέρου ποσού 
του διατεθέντος κεφαλαίου, μπορεί να καθορίζεται, ανά 
περίπτωση, από το Δ.Σ. του Οργανισμού ανάλογα με τις 
συνθήκες και τις ανάγκες απασχόλησης της περιοχής, με¬ 
τά από εξέταση των αιτήσεων τους από την αρμόδια Υπη¬ 
ρεσία και την Περ/κή Δ/νση. Το ανώτατο όριο του συνολι¬ 
κού κεφαλαίου γιατη δημιουργία της επιχείρησης δενπρέ- 
πει να υπερβαίνει τα 102.714,6 ΕΥΡΩ. 

7. Οιάρρενες 18 - 29 ετών να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις και να 
διαθέτουν απολυτήριο ή νόμιμη απαλλαγή τους από τις 
στρατιωτικές τους υποχρεώσεις. 

Εξαιρούνται της παραγράφου αυτής οι έγγαμοι εφόσον 
η σύζυγος δεν εργάζεται. 

Επίσης όσοι επιλέξουν την αυταπασχόληση στο πρό¬ 
γραμμα αυτό και επιδοτηθούν από το ειδικό αυτό Πρό¬ 
γραμμα, δεν μπορούν να ενταχθούν στη συνέχεια και στα 
προγράμματα «νέων ελευθέρων επαγγελματιών» που 
εφαρμόζονται από τον ΟΑΕΔ (Ν. 1836/89 άρθρα 6, 7 επέ¬ 
κταση της ισχύοςτου άρθρου 29του Ν. 1262/82 και άρθρο 
6τουΝ. 2434/96). 

Για την ύπαρξη των προϋποθέσεων ένταξης στο πρό¬ 
γραμμα των νέων ελεύθερων επαγγελματιών κρίνουν οι κα¬ 
τά τόπους αρμόδιοι Δ/ντές ή Προϊστάμενοι των Υ.Ν., Τ.Υ., 
Γ.Ε. και ΚΠΑτου ΟΑΕΔ. 

8. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 24μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει μέσα 
σε 30 ημερολογιακές ημέρες από την ημερομηνία έκδοσης 
της εγκριτικής απόφασης. 


Με τη λήξη του κάθε ενός 6μήνου, από την υπαγωγή του 
στο πρόγραμμα και μέσα σε προθεσμία 60 ημερολογιακών 
ημερών υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει, όπως θα εμφανίζεται στα βιβλία 
εσόδων και εξόδων του. 

- Βεβαίωση φορολογικής ενημερότητας, πιστωτικό τιμο¬ 
λόγιο και επικυρωμένα φωτοαντίγραφα του βιβλίου εσό¬ 
δων - εξόδων του προηγούμενου εξαμήνου. 

- Σε περίπτωση που κατατεθεί η αίτηση για την είσπραξη 
της επί μέρους δόσης και εγκριθεί η καταβολή της και ο εν¬ 
διαφερόμενος δεν προσέλθει για είσπραξη εντός 60 ημε¬ 
ρών από την έγκρισή της, η αξίωση παραγράφεται. 

2. Ο ενταγμένος στο πρόγραμμα υποχρεούται να ενημε¬ 
ρώνει την Υπηρεσία εγκαίρως και γραπτώς για οποιαδήπο¬ 
τε αλλαγή στα στοιχεία που έχει δηλώσει με την πρώτη αί¬ 
τηση για ένταξή του. 

3. Η λειτουργία της επιχείρησής του να μη διακοπεί στο 
24μηνο διάστημα της επιχορήγησης. 

9. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρουήόρωνή 
προϋποθέσεων, μετά από οποιαδήποτε πληρωμή ποσού 
της επιχορήγησης στον Ν.Ε.Ε., θα εφαρμόζονται οι διατά¬ 
ξεις των παρ. 7 και 8 του άρθρου 29 του Ν. 1262/82, όπως 
συμπληρώθηκε από τα άρθρα 6 και 7 του Ν. 1836/89 και η 
επιχορήγηση θα διακόπτεται με επιστροφή του αναλογού- 
ντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη διακο¬ 
πή της επιχορήγησης που έχει λάβει από τον ΟΑΕΔ και την 
επιστροφή του αναλογούντος ποσού που αντιστοιχεί στο 
υπόλοιπο χρονικό διάστημα του συνολικού χρόνου απα¬ 
σχόλησης για το οποίο δεν τηρήθηκε το πρόγραμμα. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται Πράξη Βεβαίωσης Οφει¬ 
λής και αποστέλλεται στην αρμόδιαΔ.Ο.Υ για βεβαίωση και 
είσπραξη του. 

Σε περίπτωση, φυλάκισης ή θανάτου, η διακοπή της επι¬ 
χορήγησης θα γίνεται χωρίς άλλες επιπτώσεις για τον 
επαγγελματία από την ημερομηνία που εμφανίσθηκε το 
πρόβλημα. 

10. ΔΑΠΑΝΗ 

Η δαπάνη για την εφαρμογή του μέτρου αυτού θα καλυ¬ 
φθεί από τον ΟΑΕΔ και θα ανέλθει στο ποσό των 
517.692,00 ΕΥΡΩ (ΚΑΕ 2493/Δ φορέας 210). 

ΚΕΦΑΛΑΙΟ Δ' 

ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ ΤΟΥ ΠΡΟ¬ 
ΓΡΑΜΜΑΤΟΣ. 

1. ΕΠΙΛΥΣΗ ΔΙΑΦΟΡΩΝ. 

Οποιαδήποτε διαφορά προκύψει μεταξύ των ενταγμέ- 
νων στο πρόγραμμα και των Υπηρεσιών Απασχόλησης του 
ΟΑΕΔ, θα επιλύεται με απόφαση της Ειδικής Επιτροπής 
που συγκροτήθηκε με την 94084/23.6.03 απόφαση του 
Υπουργού Εργασίας και Κοινωνικών Ασφαλίσεων. 

2. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ. 

1. Η αρμόδια Υπηρεσία ΟΑΕΔ υποχρεούται μετά από επι¬ 
τόπιο έλεγχο, να συντάσσει έκθεση στην όποια θα κατα¬ 
γράφονται με λεπτομέρεια αν τηρούνται οι όροι της έντα¬ 
ξης- 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών Κανόνων στα πλαίσια 
των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων κα¬ 
θώς και την επιβολή κυρώσεων. 

2. Οι ελεγχόμενες επιχειρήσεις και Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ.Α για τουλάχιστον 3 χρόνια 
από την αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μήνα: 

- Οι καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων 

- Η καταβολή των επιχορηγήσεων κλπ. 

3. ΑΝΑΚΑΤΑΝΟΜΗ ΘΕΣΕΩΝ 

Με απόφαση του Δ.Σ. του ΟΑΕΔ και μετά από εισήγηση 
της Επιτροπής Διαχείρισης ΛΑΕΚ είναι δυνατή η ανακατα¬ 
νομή των θέσεων που προβλέπονται για το Ειδικό Πρό¬ 
γραμμα Ολοκληρωμένης Παρέμβασης για άνεργους ηλι¬ 
κίας 18-64 ετών που προέρχονται από την επιχείρηση «ΠΙΝ¬ 
ΔΟΣ Α.Ε.». 

4. ΕΛΕΓΚΤΙΚΑ ΟΡΓΑΝΑ 

Α) Ελέγχους διενεργούν οι υπάλληλοι του ΟΑΕΔ σύμφω¬ 
να με τα οριζόμενα στην Κοινή Υπουργική Απόφαση 
2/34255/0022/6.6.2001. 

Β) Έλεγχο επίσης μπορούν να διενεργούν τα εντεταλμέ¬ 
να προς τούτο Εθνικά Ελεγκτικά Όργανα. 

5. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Λεπτομέρειες εφαρμογής του προγράμματος θα ορι- 

σθούν με εγκύκλιο του ΟΑΕΔ, η οποία θατύχει δημοσιότη¬ 
τας. 

ΚΕΦΑΛΑΙΟ Έ 

ΕΙΔΙΚΗ ΕΠΙΔΟΤΗΣΗ ΑΝΕΡΓΙΑΣ 

Α) ΠΡΟΫΠΟΘΕΣΕΙΣ 

Την ειδική επιδότηση ανεργίας δικαιούνται όσοι απολύ- 
θηκαν από την επιχ/ση «ΠIΝΔΟΣ Α. Ε.» το χρονικό διάστημα 
από 1.1.2002 μέχρι 31.1.2002 και συνεχίζουν να είναι άνερ¬ 
γοι. 

Β) ΔΙΑΡΚΕΙΑ 

Η διάρκεια της ειδικής επιδότησης ανεργίας είναι από την 
δημοσίευση του Ν. 3144/2003 (ΦΕΚ111/8.5.2003) και ύστε¬ 
ρα απάτην υποβολή σχετικής αίτησηςτων δικαιούχων εντός 
έξι (6) μηνών από τη δημοσίευση της παρούσας κοινής 
υπουργικής απόφασης μέχρι τη συμπλήρωση των προϋπο¬ 
θέσεων για λήψη πλήρους ή μειωμένης σύνταξης γήρατος. 

Σε κάθε όμως περίπτωση το χρονικό διάστημα της ειδι¬ 
κής επιδότησης ανεργίας, δεν θα υπερβαίνει τους τριάντα 
έξι (36) μήνες. 

Γ) ΕΠΙΔΟΤΗΣΗ 

Το (ειδικό) ημερήσιο επίδομα θα είναι αυξημένο κατά πε¬ 
νήντα τοις εκατό (50%) από εκείνο των άλλων ανέργων με 
επιπλέον προσαύξηση δέκα τοις εκατό (10%) για κάθεπρο- 
στατευόμενο μέλος. 

Δ) ΑΣΦΑΛΙΣΗ 

Κατά το διάστημα της ειδικής επιδότησης ανεργίας, για 
όσους επιλέξουν το μέτρο αυτό, συνεχίζεται η ασφάλισή 
τους στους οικείους ασφαλιστικούς φορείς κύριας και επι¬ 
κουρικής ασφάλισης, για όλους τους κλάδους στους οποί¬ 
ους ασφαλίζονται ως εργαζόμενοι. 

Κατά τα λοιπά εφαρμόζονται οι περί επιδοτήσεως ανερ¬ 
γίας διατάξεις, πλην αυτής της περί συνεχίσεως της επιδό¬ 


τησης ανεργίας όπου η αξίωση για επιδότηση αποσβεν- 
νύεται, αν η αίτηση για συνέχιση υποβληθεί μετά παρέλευ¬ 
ση έξι (6) ετών από την έναρξη της επιδότησης. 

Ε) ΔΑΠΑΝΗ 

Στην ειδική επιδότηση ανεργίας προβλέπεται να εντα¬ 
χθούν 95 περίπου άτομα που η δαπάνη θα ανέλθει στα 
2.590.569,13 Ευρώ (ΚΑΕ προϋπολογισμού ΟΑΕΔ 551 ΣΤ, 
552 Γ, 651 Γ, 652 ΦΟΡΕΑ 210). 

Γ ια τον υπολογισμό της δαπάνης λαμβάνεται υπόψη ότι 
τα άτομα που θα επιδοτούνται κατά μέσο όρο ανέρχονται 
σε 95 (ενενήντα πέντε) ανά έτος και για τρία έτη της ειδικής 
επιδότησης. 

ΑΝΑΛΥΤΙΚΑ: 

Ειδική επιδότηση ανεργίας 36 μηνών 
Βασικό ημερήσιο επίδομα ανέργων (11,97 X 50% =5,98, 
11,97+5,98= 17,95 ΕΥΡΩ) 

Μηνιαίο επίδομα (17,95X25 = 448,87 ΕΥΡΩ) 

Δαπάνη ανά άτομο (448,87X40,5 = 18.179,43 ΕΥΡΩ) 
Δαπάνες ασφάλισης 1.727.046,56 X 50% = 863.523,28 
ΕΥΡΩ 

Συνολική δαπάνη (95 άτομα) 2.590.569,13 ΕΥΡΩ 
Οι δαπάνες που προκαλούνται για την εφαρμογή των δια¬ 
τάξεων του άρθρου αυτού, βαρύνουν για μεν τα προγράμ¬ 
ματα της αυτοαπασχόλησης, των νέων θέσεων εργασίας 
και της κατάρτισης, τον Ο.Α.Ε.Δ., για δε τα προγράμματα 
της ειδικής επιδότησης ανεργίας, κατάτο 1/3το Πρόγραμ¬ 
μα Δημοσίων Επενδύσεων (Π.Δ.Ε.) και κατά το υπόλοιπο 
2/3 τονΟ.Α.Ε.Δ. 

Επιβάρυνση Π.Δ.Ε. = 863.523,00 ΕΥΡΩ 
Επιβάρυνση Ο.Α.Ε.Δ. = 1.727.046,13 ΕΥΡΩ 

ΚΕΦΑΛΑΙΟ ΣΤ' 

Τακτική επιδότηση ανεργίας 

Στην τακτική επιδότηση ανεργίας, η οποία ρυθμίζεται από 
τις διατάξεις: ΝΔ 2961/54, Ν. 1545/85, Ν. 1836/89, Ν. 1892/ 
92, Ν. 2224/94, υπάγονται οι μισθωτοί που δεν εμπίπτουν σε 
κάποια από τις κατηγορίες ειδικής επιδότησης ανεργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΡΕΠΠΑΣ 

-♦- 

Αριθ. οικ. 4983 (2) 

Καθιέρωση υπερωριακής εργασίας, εργασίας κατά τις Κυ¬ 
ριακές και εξαιρέσιμες ημέρες, εργασίας κατά τις νυ¬ 
κτερινές ώρες των εργασίμων Κυριακών και εξαιρέσι¬ 
μων, κατάτο Β' Εξάμηνο του έτους 2003, για μόνιμο και 
αποσπασμένο προσωπικό των Νομαρχιακών Αυτοδιοι¬ 
κήσεων. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 15 του Ν. 2592/1998. 

3. Τις διατάξεις του άρθρου 25 παρ. 7του Ν. 2738/99. 

4. Την ανάγκη για κάλυψη έκτακτων υπηρεσιακών ανα¬ 
γκών Β' Εξαμήνου έτους 2003, όπως έκδοση και αρχειοθέ¬ 
τηση διαβατηρίων, έλεγχος αδειών περιπτέρων και λιανι¬ 
κής πώλησης καπνοβιομηχανικών προϊόντων, τακτοποίη¬ 
ση αρχείου Κεντρικής Γραμματείας, πλήρης ενημέρωση 
των προσωπικών μητρώων των υπαλλήλων με στοιχεία που 

επηρεάζουν τη μισθολογική τους κατάσταση και διαχωρι¬ 
σμός αυτών σε υποφακέλλους σύμφωνα με τις κείμενες 
διατάξεις, προεργασία για τις επικείμενες κρίσεις προϊ¬ 
σταμένων, εργασίες που δεν μπορούν να αντιμετωπισθούν 
εντός του κανονικού ωραρίου, έκτακτες υπηρεσιακές ανά¬ 
γκες του Γραφείου Νομάρχη (συσκέψεις κλπ), ανάγκη για 
παροχή υπερωριακής εργασίας για την οδήγηση του υπη¬ 
ρεσιακού αυτοκινήτου του Νομάρχη κατά τις απογευματι¬ 
νές ώρες των εργασίμων ημερών, Κυριακές και εξαιρέσι¬ 
μες, καθώς και κατά τις νυκτερινές ώρες εργασίμων ημε¬ 
ρών, Κυριακών και εξαιρέσιμων. 

5. Το γεγονός ότι για την αντιμετώπιση των ανωτέρω υπη¬ 
ρεσιακών αναγκών, οι υπάλληλοι της Διεύθυνσης Διοικητι¬ 
κών Υπηρεσιών και Πολιτικών Δικαιωμάτων, της Γραμματεί- 
ας Νομάρχη και Προέδρου Ν.Ε. και της Γραμματείας Συλ¬ 
λογικών Οργάνων, απασχολήθηκαν και εξακολουθούν να 
απασχολούνται πέραν του κανονικού ωραρίου εργασίας 
και ειδικά οι οδηγοί του υπηρεσιακού αυτοκινήτου του Νο¬ 
μάρχη απασχολήθηκαν και εξακολουθούν να απασχολού¬ 
νται σε 24ωρη βάση και με εργασία κατά τις νυκτερινές 
ώρες, ημέρες αργίας και Κυριακές. 

6. Το γεγονός ότι για την ανωτέρω υπερωριακή απασχό¬ 
ληση, έχουν προβλεφθεί σχετικές πιστώσεις στον οικονο¬ 
μικό προϋπολογισμό έτους 2003 της Νομ/κής Αυτ/σης 
Ανατ. Αττικής, σύμφωνα με το 785/10.2.2003 έγγραφο της 
Δ/νσης Οικονομικών Υπηρεσιών της Ν.Α.Α.Α., αποφασί¬ 
ζουμε: 

Καθιερώνουμε για το Β' Εξάμηνο έτους 2003, υπερωρια- 
κή και νυκτερινή με αμοιβή απασχόληση κατά τις εργάσι¬ 
μες ημέρες, απασχόληση κατά τις Κυριακές και εξαιρέσι¬ 
μες ημέρες, καθώς και απασχόληση κατά τις νυκτερινές 
ώρες Κυριακών και εξαιρέσιμων, στη Διεύθυνση Διοικητι¬ 
κών Υπηρεσιών και Πολιτικών Δικαιωμάτων, στη Γραμμα- 
τεία Νομάρχη και Προέδρου Ν.Ε. και στη Γραμματεία Συλ¬ 
λογικών Οργάνων της Νομαρχιακής Αυτοδιοίκησης Ανα¬ 
τολικής Αττικής και κατανέμουμε τις ώρες αυτής ως εξής: 

α) 11000 ώρες απογευματινής απασχόλησης, για 42 
υπαλλήλους της Διεύθυνσης Διοικητικών Υπηρεσιών και 
Πολιτικών Δικαιωμάτων. 

β) 700 ώρες νυκτερινής απασχόλησης και απασχόλησης 
κατά τις Κυριακές και εξαιρέσιμες ημέρες, για 3 οδηγούς 
του υπηρεσιακού αυτοκινήτου του Νομάρχη. 

γ) 2400 ώρες απογευματινής απασχόλησης, για 11 υπαλ¬ 
λήλους της Γραμματείας Νομάρχη και Προέδρου Ν.Ε., κα¬ 
θώς και της Γ ραμματείας Συλλογικών Οργάνων. 

Η παροχή της ανωτέρω υπερωριακής εργασίας, θα γίνει 
από 18.8.2003 μέχρι 31.12.2003. 

Κάλυψη δαπάνης 

Το ύψος της ανωτέρω προκαλούμενης δαπάνης, που 
ανέρχεται στο ποσόν των 33562 Ευρώ για υπερωριακή ερ¬ 
γασία και των 3.300 Ευρώ για εργασία κατάτις εξαιρέσιμες 
ημέρες και νυκτερινές ώρες, θα καλυφθεί από πιστώσεις 
που έχουν προβλεφθεί στον οικονομικό προϋπολογισμό 
έτους 2003 της Νομ/κής Αυτ/σης Ανατ. Αττικής, σύμφωνα 
με το 785/10.2.2003 έγγραφο της Δ/νσης Οικονομικών 
Υπηρεσιών της Νομ/κής μας Αυτοδιοίκησης. 

Η παρούσα απόφαση η οποία θα δημοσιευθεί στην Εφη¬ 
μερίδα της Κυβερνήσεως, έχει αναδρομική ισχύ ενός μη¬ 
νάς από την ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 12 Σεπτεμβρίου 2003 
Ο Νομάρχης 
ΛΕΩΝΙΔΑΣ ΚΟΥΡΗΣ 


Αριθ. 20095 (3) 

Μεταβίβαση του δικαιώματος υπογραφής εγγράφων «Με 
εντολή του Πρύτανη» στους Προϊσταμένους των Γενι¬ 
κών Διευθύνσεων, Διευθύνσεων Διοικητικών Υπηρε¬ 
σιών και στους Προϊσταμένους Τμημάτων του Ε.Μ. Πο¬ 
λυτεχνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Το άρθρο 3 παρ. 1 εδαφ. στ III του Ν. 2083/92. 

2. Το Π.Δ. 46/98 «Οργανισμός Διοικητικών Υπηρεσιών». 

3. Την ανάγκη αποκέντρωσης για την ταχύτερη διεκπε¬ 
ραίωση των διοικητικών υποθέσεων του Ιδρύματος (Εθνι¬ 
κού Μετσόβιου Πολυτεχνείου). 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

ΑΡΘΡΟ Ιο 

Μεταβιβάζουμε την αρμοδιότητα υπογραφής εγγράφων 
στους Προϊσταμένους Γενικών Διευθύνσεων, Διευθύνσε¬ 
ων Διοικητικών Υπηρεσιών στους Προϊσταμένους Τμημά- 
τωντου Ε.Μ.Πολυτεχνείου ως εξής: 

α) Στον Γ ενικό Διευθυντή Διοικητικής Στήριξης και Σπου¬ 
δών. 

1. Εγγράφωνπου αφορούν σεπροκήρυξη θέσεωνπάσης 
φύσεως διδακτικού προσωπικού, μονιμοποίηση, εξέλιξη, 
ανανέωση θητείας, σε εκτέλεση αποφάσεωντων αρμοδίων 
οργάνων του Ιδρύματος, πλην πράξεων διορισμού, μονι¬ 
μοποίησης πρόσληψης, ανανέωσης θητείας, αποδοχή πα¬ 
ραίτησης κ.λ.π. για τις οποίες αρμόδιος είναι ο Πρύτανης. 

2. Μετά του Πρύτανη και του Προέδρου της οικείας Σχο¬ 
λής των πρωτοτύπων διδακτορικών διπλωμάτων. 

3. Τον χαρακτηρισμό όλων των εισερχομένων εγγράφων 
και χρέωση της εισερχόμενης αλληλογραφίας στις αρμό¬ 
διες διοικητικές υπηρεσίες καθώς και τοποθέτηση εγγρά¬ 
φων στο Αρχείο, όπου δεν απαιτείται παραπέρα ενέργεια. 

4. Απαντήσεων σε παράπονα υπαλλήλων, πολιτών σχετι¬ 
κά με ζητήματα για τα οποία έχουν αποφασίσει τα αρμόδια 
όργανα του Ιδρύματος. 

5. Εγγράφων για την πληρωμή διδακτικών βιβλίων που 
διατίθενται στους φοιτητές. 

6. Εγγράφων που εκδίδονται από τις Διευθύνσεις Διοικη¬ 
τικού, Οικονομικών, Μέριμνας, Σπουδών και Πληροφορι¬ 
κής και αφορούν σε διοικητική εποπτεία, έλεγχο, συντονι¬ 
σμό και εύρυθμη λειτουργία των υπηρεσιών της Γενικής 
Διεύθυνσης. 

7. Εγγράφων που αφορούν σε προκήρυξη θέσεων πάσης 
φύσεως ΕΤΕΠ ΕΙΔΙΠ και Διοικητικού Προσωπικού, σε εκτέ¬ 
λεση των αποφάσεωντων αρμοδίων οργάνων του Ιδρύμα¬ 
τος, πλην πράξεων διορισμού, πρόσληψης, ανανέωσης 
συμβάσεως, αποδοχής παραιτήσεως, οι οποίες παραμέ¬ 
νουν στον Πρύτανη. 

8. Εντολών μετακίνησης εκτός έδρας του ΕΤΕΠ του ΕΙ- 
ΔΙΠ και του Διοικητικού Προσωπικού αναλόγως των ανα¬ 
γκών σε εκτέλεση των αποφάσεων των αρμοδίων οργά¬ 
νων. Για το λοιπό προσωπικό η εντολή υπογράφεται από 
τον Πρύτανη ή τον Αρμόδιο Αντιπρύτανη. 

9. Εγγράφων που αφορούν σε επίλυση θεμάτων που 
προκύπτουν κατά την εφαρμογή της νομοθεσίας. 

10. Εγγράφων για την κωδικοποίηση της εφαρμογής της 
νομολογίας, μέσω γνωματεύσεων Νομικού Συμβούλου ή 
άλλων νομικών συνεργατών του Ιδρύματος. 

βΐ) Στον Προϊστάμενο της Διεύθυνσης Διοικητικού: 

1. Εγγράφων με τα οποία ανακοινώνεται ο διορισμός με¬ 
λών Δ. Ε. Π. ή η παράταση της προθεσμίας ανάληψης καθη¬ 
κόντων, σε εκτέλεση αποφάσεων των αρμοδίων οργάνων 
του Ιδρύματος. 

2. Εγγράφωνπου αφορούν στην ενγένει υπηρεσιακή κα¬ 
τάσταση των μελών Ε.Δ.Π., Ε.Ι.ΔΙ.Π. και Ε.Τ.Ε.Π., ως π.χ. 
διορισμούς, ανανεώσεις θητείας, μονιμοποιήσεις, προα¬ 
γωγές, μετατάξεις, εντάξεις, σε εκτέλεση αποφάσεων των 
αρμοδίων οργάνων του Ιδρύματος. 

3. Εγγράφωνπου αφορούν στην υπηρεσιακή κατάσταση 
του Διοικητικού Προσωπικού, σε εκτέλεση αποφάσεων 
των αρμοδίων οργάνων του Ιδρύματος ωςπ.χ. διορισμούς, 
μονιμοποιήσεις, προαγωγές, ανανεώσεις συμβάσεων, το¬ 
ποθετήσεις, μετακινήσεις, αποσπάσεις κ.λ.π. 

4. Πράξεων περί μονιμοποίησης μελών του Ε.Δ.Π., 
Ε.Ι.ΔΙ.Π και Ε.Τ.Ε.Π. ως και προαγωγών του Διοικητικού 
Προσωπικού, σε εκτέλεση αποφάσεων των αρμοδίων ορ¬ 
γάνων του Ιδρύματος. 

5. Εγγράφων προς το Υπηρεσιακό Συμβούλιο με τα οποία 
ζητείται γνώμη περί προαγωγής, εντάξεως, μετατάξεως, αδει¬ 
ών άνευ αποδοχών, του Διοικητικού ενγένει προσωπικού. 

6. Εγγράφων που αφορούν σε χορήγηση εκπαιδευτικών 
και λοιπών αδειών σε εκτέλεση αποφάσεων των αρμοδίων 
οργάνων του Ιδρύματος στα μέλη του Ε.Δ.Π. Ε.Ι.ΔΙ.Π. 
Ε.Τ.Ε.Π. και Διοικητικού Προσωπικού πλην των εγγράφων 
για χορήγηση αδειών λόγω θερινών διακοπών του Ε.Τ. Ε. Π. 
που ανήκουν στα Τμήματα, τα οποία υπογράφονται από 
τους Προέδρους των οικείων Σχολών. 

7. Εγγράφων για τη χορήγηση αναρρωτικών αδειών στο 
πάσης φύσεως προσωπικό του Ιδρύματος, ως και εγγρά¬ 
φων που αφορούν σε παραπομπή στην αρμόδια Υγειονο¬ 
μική Επιτροπή. 

8. Εγγράφων αναφερομένων στην προσέλευση και απο¬ 
χώρηση του Προσωπικού ως και στην Εποπτεία του Ιδρύ¬ 
ματος, σε εκτέλεση αποφάσεων των αρμοδίων οργάνων 
του Ιδρύματος. 

9. Πληροφοριακών απαντήσεων σε αιτήσεις πολιτών και 
προσωπικού. 

10. Πράξεων περί χορήγησης χρονοεπιδόματος, στο πά¬ 
σης φύσεως προσωπικό του Ιδρύματος. 

11. Πράξεων για τη χορήγηση μισθολογικών κλιμακίων 
στο Διοικητικό Προσωπικό και στο Ε.Τ.Ε.Π. 

12. Εγγράφων προς το Ι.Κ.Α. για τη γνωστοποίηση των 
ημερών απουσίας των επί συμβάσει υπαλλήλων, με τη χο¬ 
ρήγηση σ'αυτούς αναρρωτικής άδειας και κάθε σχετικού 
μετο θέμα αυτό εγγράφου. 

13. Εγγράφων προς τις Υπηρεσίες του Ιδρύματος επί θε¬ 
μάτων της αρμοδιότητας της Διεύθυνσης Διοικητικού. 

14. Βεβαιώσεων ή πιστοποιητικών για το πάσης φύσεως 
προσωπικό του Ιδρύματος. 

15. Την έκδοση και θεώρηση βιβλιαρίων νοσηλείας του 
πάσης φύσεως προσωπικού του Ιδρύματος. 

16. Τη βεβαίωση του γνήσιου των υπογραφών του Προ¬ 
σωπικού της Κεντρικής Διοίκησης ως και την επικύρωση 
των αντιγράφων παντός εγγράφου των Υπηρεσιών που 
προορίζονται για την ημεδαπή, εφ'όσον η αρμοδιότητα αυ¬ 
τή δεν ανήκει σε άλλη υπηρεσία. 

17. Επικύρωση των αντιγράφων αδιαβαθμήτων εγγρά¬ 
φων από τους ατομικούς φακέλους των μελών του προσω¬ 
πικού του Ιδρύματος. 

β2) Στον Προϊστάμενο τηςΔιεύθυνσης Οικονομικών Υπη¬ 
ρεσιών: 

1. Εγγράφων προς τους Δημόσιους Οργανισμούς και 
Υπουργεία για Οικονομικά θέματα αρμοδιότητας της Διεύ¬ 


θυνσης Οικονομικών Υπηρεσιών, σε εκτέλεση αποφάσεων 
των αρμοδίων οργάνων του Ιδρύματος. 

2. Εντολών ανοίγματος ενεγγύων πιστώσεων στην Εθνι¬ 
κή Τράπεζα Ελλάδος ή σε άλλη Τράπεζα με όλα τα απα¬ 
ραίτητα δικαιολογητικά δηλαδή αιτήσεις εγκρίσεως για τη 
χορήγηση άδειας εισαγωγής, ως και κάθε εγγράφου που 
έχει σχέσει με την εισαγωγή ή εξαγωγή οργάνων και λοι- 
πώνειδώντου Ιδρύματος, συμβάσεωνπρομηθειών μεπρο- 
μηθευτές κ.λ.π. 

3. Εγγράφων στις Τράπεζες για την πληρωμή προμήθει¬ 
ας ως και για παράσταση πιστώσεων. 

4. Εγγράφων προς τα Τελωνεία και προς εκτελωνιστές 
σχετικά με τον εκτελωνισμό υλικών που η προμήθειά τους 
έχει εγκριθεί από τα αρμόδια όργανα του Ιδρύματος. 

5. Εγγράφων προς το Υπουργείο Παιδείας για χρηματο¬ 
δότηση των έργων εξοπλισμού των Τμημάτων και λοιπών 
μονάδων εκ του Προϋπολογισμού Δημοσίων Επενδύσεων, 
μέσα στα πλαίσια των εγκεκριμένων αποφάσεων και πι¬ 
στώσεων. 

6. Εγγράφων προς αναδόχους προμηθευτές του Ιδρύ¬ 
ματος με τα οποία ανακοινώνονται η κατακύρωση των μει¬ 
οδοτικών διαγωνισμών, αποφάσεις των αρμοδίων οργά¬ 
νων, ως και κάθε θέμα σχετικά με τις προμήθειες αναλωσί¬ 
μων και μη υλικών. 

7. Εγγράφων επιστροφής εγγυητικών επιστολών των 
οποίων έληξε η ισχύς. 

8. Εγγράφων αποστολής δικαιολογητικών διαγωνισμών 
σε δικαιούχους προμηθειών στους οποίους δεν κατακυρώ¬ 
θηκε η προμήθεια. 

9. Εγγράφων αποστολής συμφωνητικών σε προμηθευ¬ 
τές του Ιδρύματος για την προμήθεια υλικών ως και υπο¬ 
γραφή κάθε σχετικής με το θέμα αλληλογραφίας. 

10. Εγγράφωνπροςτις υπηρεσίες και της Σχολές, Τομείς 
κ.λ.π. του Ιδρύματος με τα οποία ανακοινώνονται αποφά¬ 
σεις των οργάνων του Ιδρύματος, σχετικά με θέματα οικο¬ 
νομικά αρμοδιότητας της Διεύθυνσης Οικονομικών Υπηρε¬ 
σιών και κοινοποιούνται εγκύκλιοι σχετικές μετά ανωτέρω 
θέματα. 

11. Την επικύρωση αντιγράφων κάθε εγγράφου που κα¬ 
τατίθενται στη Διεύθυνση Οικονομικών Υπηρεσιών. 

12. Εγγράφων προς τις Δ.Ο.Υ. σχετικά με την πληρωμή 
μισθοδοτικών καταστάσεων. 

13. Εγγράφων προς το Γενικό Λογιστήριο του Κράτους 
με ερωτήματα σχετικά με θέματα μισθοδοσίας. 

14. Καταθέσεων στο όνοματου Ε.Μ.Π. εντολών που λαμ- 
βάνονται από τις Δ.Ο.Υ. και τις Τ ράπεζες και οι οποίες προ¬ 
έρχονται από εντάλματα πληρωμών Υπουργείων. 

15. Καταστάσεων κρατήσεων προς την Εθνική Τράπεζα 
Ελλάδος και τις Δ.Ο.Υ. 

16. Βεβαιώσεων επί των καταστάσεων οδοιπορικών εξό¬ 
δων. 

17. Βεβαιώσεων αποδοχών εν γένει του προσωπικού, ως 
και βεβαιώσεων αποδοχών του προσωπικού για την υπο¬ 
βολή τους στην Οικονομική Εφορία ή άλλη Υπηρεσία. 

β3) Στον Προϊστάμενο της Διεύθυνσης Σπουδών: 

1. Των κοινοποιήσεων στις Σχολές εγγράφων τρεχούσης 
φύσεως. 

2. Των πληροφοριακών εγγράφων και εγγράφων διεκπε¬ 
ραίωσης φοιτητικών θεμάτων για τα οποία υπάρχουν απο- 
φάσειςτων αρμοδίωνοργάνωντου Ιδρύματος. 

3. Εγγράφωνπου αφορούν εγγραφές, μετεγγραφές και 
γενικά τη σπουδαστική κατάσταση των φοιτητών. 

4. Εγγράφων που αφορούν χορήγηση στατιστικών στοι¬ 
χείων για του φοιτητές προς τις Δημόσιες Υπηρεσίες. 

5. Απαντήσεων σε παράπονα φοιτητών σχετικά με τα ζη¬ 
τήματα για τα οποία έχουν αποφασίσει τα αρμόδια όργανα 
του Ιδρύματος. 

6. Εσωτερικής αλληλογραφίας για θέματα Υ.Δ. 

7. Εγγράφων που αναφέρονται σε ενημέρωση των Σχο¬ 
λών του Ιδρύματος για Μορφωτικές Ανταλλαγές και Υπο¬ 
τροφίες ξένων Κρατών. 

β3.1) Στους Γραμματείς των Σχολών: 

1. Την κοινοποίηση προς τα μέλη των Σχολών εγγράφων 
τρεχούσης φύσεως, εγκυκλίων κ.λ.π. 

2. Τηνπροσυπογραφή μετά του Πρύτανη και του Προέ¬ 
δρου των Σχολών των πρωτοτύπων πτυχίων. 

3. Την υπογραφή των πάσης φύσεως πιστοποιητικών, 
αντιγράφων πτυχίων, διδακτορικών διπλωμάτων, ως και 
την επικύρωση των αντιγράφων αυτών. 

4. Την βεβαίωση του γνήσιου της υπογραφής των εξετα¬ 
στών για πιστοποιητικά συμμετοχής σε εξετάσεις φοιτη¬ 
τών καθώς και του γνήσιου των υπογραφών για όλο το προ¬ 
σωπικό των Σχολών. 

5. Την υπογραφή πληροφοριακών εγγράφων και εγγρά¬ 
φων διεκπεραίωσης φοιτητικών θεμάτων σε εκτέλεση απο¬ 
φάσεων των αρμοδίων οργάνων της Σχολής, εφ'όσον αυτά 
απευθύνονται στις υπηρεσίες του Ιδρύματος. 

β4) Στον Προϊστάμενο της Διεύθυνσης Μέριμνας: 

1. Εγγράφων διεκπεραίωσης θεμάτωντης αρμοδιότητας 
της Διεύθυνσης για τα οποία υπάρχουν αποφάσεις των αρ¬ 
μοδίων οργάνων του Ιδρύματος. 

2. Πιστοποιητικών χορήγησης υποτροφίας σε φοιτητές 
του Ιδρύματος. 

3. Εγγράφων με τα οποία ζητούνται πληροφορίες ανα¬ 
γκαίες για να καταρτισθούν πίνακες φοιτητών δικαιούμε¬ 
νων υποτροφίας. 

4. Επικύρωση αντιγράφων κάθε εγγράφου που κατατίθε¬ 
ται στη Διεύθυνση Μέριμνας. 

β5) Στον Προϊστάμενο της Διεύθυνσης Πληροφορικής: 

1. Έγγραφα διεκπεραίωσης θεμάτων της αρμοδιότητας 
της Διεύθυνσης για τα οποία υπάρχουν αποφάσεις των αρ¬ 
μοδίων οργάνων του Ιδρύματος. 

γ) Στον Προϊστάμενο της Γενικής Διεύθυνσης Τεχνικών 
Υπηρεσιών: 

1. Εγγράφων που εκδίδονται από τις Διευθύνσεις Τεχνι¬ 
κών Υπηρεσιών και Συντήρησης των Εγκαταστάσεων και 
αφορούν σε διοικητική εποπτεία, έλεγχο, συντονισμό και εύ¬ 
ρυθμη λειτουργία των υπηρεσιών της Γ ενικής Διεύθυνσης. 

2. Θεώρηση των προς το Υπουργείο Παιδείας εγγράφων 
των Προϊσταμένων των υπ'αυτόν Διευθύνσεων, για τη χρη¬ 
ματοδότηση από τον Προϋπολογισμό Δημοσίων Επενδύ¬ 
σεων των εγκεκριμένων κτιριακών έργων και μελετών. 

3. Εγγράφων που αφορούν σε επίλυση θεμάτων που 
προκύπτουν κατά την εφαρμογή της νομοθεσίας. 

4. Εγγράφων που απευθύνονται στα διάφορα Υπουργεία 
και Υπηρεσίες για θέματα που αφορούν στη Γ ενική Δ/νση 
Τεχνικών Υππηρεσιών, σε εκτέλεση αποφάσεων των αρ¬ 
μόδιων συλλογικών οργάνων του Ιδρύματος. 

γΐ) Στον Προϊστάμενο της Διεύθυνσης Τεχνικών Υπηρε¬ 
σιών: 

1. Εγγράφων προς το Υπουργείο Παιδείας για τη χρημα¬ 
τοδότηση από τον Προϋπολογισμό Δημοσίων Επενδύσεων 
των εγκεκριμένων κτιριακών έργων και μελετών μέσα στα 
πλαίσια των εγκεκριμένων πιστώσεων για έργα αρμοδιότη¬ 
τας της Διεύθυνσης. 

2. Εγγράφων προς τους αναδόχους νέων έργων και με¬ 
λετών μετά την κατακύρωση των οικείων διαγωνισμών από 
τα αρμόδια όργανα, με τα οποία κοινοποιούνται οι αποφά¬ 
σεις της Προϊσταμένης Αρχής, εγκρίσεις Πρωτοκόλλων 


παραλαβής, ανακεφαλαιωτικών πινάκων, παρατάσεων, 
εγκρίσεων μελετών κ.λ.π. 

3. Βεβαιώσεων ή πιστοποιητικών εμπειρίας, αρμοδιότη¬ 
τας της Διεύθυνσης. 

γ2) Στον Προϊστάμενο της Διεύθυνσης Συντήρησης των 
Εγκαταστάσεων: 

1. Εγγράφων προς το Υπουργείο Παιδείας για τη χρημα¬ 
τοδότηση από τον Προϋπολογισμό Δημοσίων Επενδύσεων 
των εγκεκριμένων κτιριακών έργων και μελετών μέσα στα 
πλαίσια των εγκεκριμένων πιστώσεων για έργα αρμοδιότη¬ 
τας της Διεύθυνσης. 

2. Εγγράφων προς τους αναδόχους έργων και μελετών 
συντήρησης και πράσινου, μετά την κατακύρωση των οι¬ 
κείων διαγωνισμών από τα αρμόδια όργανα, με τα οποία 
κοινοποιούνται οι αποφάσεις της Προϊσταμένης Αρχής, 
εγκρίσεις Πρωτοκόλλων παραλαβής, ανακεφαλαιωτικών 
πινάκων, παρατάσεων, εγκρίσεων μελετών κ.λ.π. 

3. Βεβαιώσεων ή πιστοποιητικών εμπειρίας, αρμοδιότη¬ 
τας της Δ/νσης. 

δ) Στον Προϊστάμενο της Διεύθυνσης Δημοσίων και Διε¬ 
θνών Σχέσεων: 

1. Εγγράφων που αναφέρονται σε ενημέρωση των Σχο¬ 
λών του Ιδρύματος για Συνέδρια, Συμπόσια, Ημερίδες, Εκ¬ 
θέσεις κ.λ.π. 

ε) Στον Προϊστάμενο του Ιατρικού Τμήματος: 

1. Πιστοποιητικών για την ασφαλιστική κάλυψη των φοι¬ 
τητών. 

2. Πιστοποιητικών Υγείας των φοιτητών. 

ζ) Στον Προϊστάμενο της Γραμματείας του Πρυτανικού 
Συμβουλίου: 

1. Επικύρωση αποσπασμάτων πρακτικών του Πρυτανι- 
κού Συμβουλίου. 

η) Στον Προϊστάμενο της Γραμματείας της Συγκλήτου: 

1. Επικύρωση αποσπασμάτων από τα επίσημα πρακτικά 
των συνεδριάσεων της Συγκλήτου. 

στ) Στον Προϊστάμενο του Τμήματος Διεκ/σης και Αρχείου: 

1. Αποδείξεις παραλαβής κάθε είδους δικογράφων. 

ΑΡΘΡΟ 2ο 

1. Οι προϊστάμενοι όλωντων βαθμιδών οφείλουν να προ¬ 
συπογράφουν τα έγγραφα που ανήκουν στην αρμοδιότη- 
τά τους και εκδίδονται με την υπογραφή του προϊσταμένου 
τους. 

2. Ο Πρύτανης ή ο νόμιμος αναπληρωτήςτου διατηρείτο 
δικαίωμα να υπογράφει ο ίδιος κατά την κρίση του, οιοδή- 
ποτε έκτων αναφερομένων στο προηγούμενο άρθρο πρά¬ 
ξεων, εγγράφων. 

3. Σε περίπτωση κωλύματος ή απουσίας των ανωτέρω 
Προϊσταμένων των Υπηρεσιών ή των Γραμματέων Σχολών 
οι αρμοδιότητες ασκούνται από τους κατά νόμο αναπλη¬ 
ρωτές τους. 

4. Η 18550/2000 η οποία δημοσιεύτηκε στο ΦΕΚ 1297/ 
2000 τ.Β παύει να ισχύει από της δημοσιεύσεως της πα- 
ρούσης. 

5. Σε κάθε έγγραφο που υπογράφεται σύμφωνα με την 
παρούσα απόφαση πρέπει να αναγράφονται πριν από την 
ιδιότητα και την υπογραφή του υπογράφοντος οι λέξεις 
«Με εντολή του Πρύτανη». 

Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2003 
Ο Πρύτανης 

ΑΝΔΡΕΑΣ Γ. ΑΝΔΡΕΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




